ועדת העבודה, הרווחה והבריאות, כנסת 16, פרוטוקול מספר 113, 2004-01-26 11:00

שאול יהלום: אני נדרשתי לענין הזה כאשר פנו אלי מהחברה המייבאת מזון לתינוקות החולים באותן מחלות מטבוליות, זוהי חברת מגה פארם.

שאול יהלום: הם היו אצלי והסבירו לי שיצאו הנחיות חדשות של משרד הבריאות וההנחיות כל כך קשות כלפיהם שנוכח הכמות המצומצמת של היבוא הרי שנוצר מצב שבאים למלא את ההנחיות היבוא יהיה לא כדאי.

שאול יהלום: ומאחר והיבוא יהיה לא כדאי יפסיקו את היבוא ויעברו לתחומים אחרים של עבודה והתפרנסות ורווחה ואז יווצר מצב שאותם תינוקות שצריכים כל כך ובלי זה הם לא יכולים לחיות ולגדול, לא יהיה את המזון.

שאול יהלום: כאשר הנושא הזה הובא לפני אני הפנייתי מכתב לשר הבריאות וכתבתי בו שיש סכנת חיים וכו', אתמול נפגשתי עם נציגי חברת מגה פארם ששטחו את הבעיות הקשות, לדברי נציגי מגה פארם הבדיקות גורמות לסחבת שעלולה לסכן את חייהם של התינוקות בשל העיכוב בהספקת המוצרים.

שאול יהלום: כמו כן עלות הבדיקות עולה על ערך המוצר ותייקר אותו מאוד.

שאול יהלום: חשוב לציין כי מוצרים אלה נמצאים בסל הבריאות, 80% מעלותם היא על חשבון המדינה.

שאול יהלום: לטענתם היצרן מסוגל לספק את כל הנתונים הנדרשים בהנחיות כחלק בלתי נפרד מתעודות האנליזה.

שאול יהלום: הם עוברים בדיקות בארצות אחרות והם יכולים לצרף את הבדיקות האלה.

שאול יהלום: אני ביקשתי מהשר שמשרד הבריאות יעשה חשיבה חוזרת בנושא הזה ויקבל כאסמכתא את הבדיקות המבוצעות ע"י מעבדות מוכרות בחו"ל או בישראל.

שאול יהלום: קיבלתי תשובה ממנכ"ל משרד הבריאות פרופ' אבי ישראלי לפני כמה ימים והתשובה, המכתב שלי היה מ-יג' טבת ה7.1- והתשובה היא מ-כ' טבת 14.1, כותב לי פרופ' אבי ישראלי בתשובה למכתב: "בהמשך לפנייתך לשר הבריאות אנו בוחנים את מדיניות הבדיקות לגבי כלל תרכובות המזון ובכללם תרכובות המזון לילדים עם מחלות מטבוליות.

שאול יהלום: הבחינה המתבצעת הינה במטרה לייעל, לזרז ולהקל על שחרור תרכובות אלה תוך שמירה על בטיחות ובריאות הציבור.

שאול יהלום: בימים אלה אנו מציעים לשר הבריאות נהלים עדכניים שיסייעו בפתרון הבעיה.

שאול יהלום: במקרים חריגים בהם יש צורך בפתרון דחוף אנשי המקצוע במשרד הבריאות נותנים מענה נקודתי לבעיה".

שאול יהלום: אם אנחנו רוצים להרחיב את מה שכתוב כאן אז אני הייתי מבקש מד"ר דורית ניצן קלוסקי ראש שירותי בריאות המזון להסביר לנו מה המזונות האלה ומה היו ההנחיות החדשות שלכם ואיך אתם חשובים לתקן את הענין.

דורית ניצן קלוסקי: הצד השני זה מה קרה לנו מאותו מקרה ומהישיבה האחרונה.

דורית ניצן קלוסקי: מאותה ישיבה ובעקבות הדרישה הציבורית החליט שר הבריאות להנחות אותנו ולדרוש שכל אצווה ואצווה של תרכובות מזון לתינוקות ומזון שאנחנו קוראים לו מזון ייעודי, מזון ייעודי זה מזון שמיועד לאוכלוסיה מסויימת עם צרכים מסויימים, מזון ייעודי מושלם זאת אומרת שזה משהו שהילד או המבוגר צורך במאה אחוז, שזו תזונתו ותו לא, לא בא לפיו דבר אחר כמעט.

דורית ניצן קלוסקי: במזון הייעודי ובתרכובות מזון לתינוקות לעשות בדיקות על כל אצווה ואצווה כפי שלא נעשה בשום מקום בעולם.

דורית ניצן קלוסקי: אנחנו עושים פה צעד יוצא דופן.

דורית ניצן קלוסקי: יצאנו גם לארגון הבריאות העולמי והצגנו את הצעד חסר התקדים הזה וקיבלו את זה בהבנה רבה.

דורית ניצן קלוסקי: הם הבינו שאנחנו כרגע בתקופת בדיקה של עצמנו כדי לנסות לשרוד בתוך האי בהירות של מה שקרה.

דורית ניצן קלוסקי: בימים אלה אנחנו נמצאים בחקירת המשטרה, החקירה בעיצומה ואני מניחה שדי בקרוב היא תצא עם מסקנותיה שזה יסייע לנו, ברגע שנדע מחקירת המשטרה על מה אפשר, מי חשוד ומה כאן לא תקין נוכל יותר לכוון ולהסדיר את ההסדרים בצורה יותר טובה לעתיד.

דורית ניצן קלוסקי: בכל מקרה השר גם מינה את פרופ' מנחם פיינארו לראש ועדה לבדוק את כל נושא יבוא המזון בישראל ואת כל העבודה שלנו בכלל.

דורית ניצן קלוסקי: היום הועדה הזאת עושה עבודה מאוד מקיפה ובשבועות הקרובים היא תצא עם מסקנותיה.

דורית ניצן קלוסקי: בין היתר הועדה גם נתבקשה לבדוק את האספקטים הללו בצורה מיוחדת, את המזון הייעודי המושלם ואת תרכובות המזון לתינוקות ולנסות להוציא אותם מתוך השק עם תשומת לב מיוחדת.

דורית ניצן קלוסקי: רשומים כילדים חולים, הילדים הללו נזקקים למזון הזה מדי יום ביומו ותלויים בו.

דורית ניצן קלוסקי: זה המזון הבלעדי ואם שם חסר איזה שהוא ויטמין זה קטסטרופה.

דורית ניצן קלוסקי: זה לא לתקופה קצרה, זה לתקופה ארוכה, לא יוספו לילדים האלה כמו תינוק רגיל שיש לו מגוון מזונות באיזה שהוא שלב, לילדים האלה לא.

דורית ניצן קלוסקי: הם תלויים בתזונה הזאת.

דורית ניצן קלוסקי: יש ילדים עם מחלת בשם איזוולריקה סידמיה, שמונה ילדים יש בישראל כרגע.

דורית ניצן קלוסקי: הילדים האלה זקוקים למוצר הזה, הם אוכלים קצת מדברים אחרים אבל שום חלבון אחר לא יבוא לגופם.

יהודה גולן: יש את הסיכון שיצרנים, וזה חברת מגה פארם צריכה גם כן להיתקל בזה, יצרנים יכולים להגיד שבישראל עושים כל כך הרבה קשיים, אין לנו זמן לעשות את כל הטופסולוגיה הזאת רק בשביל ישראל, ואם נגיע לכזה מצב אז כל הסיפור יהיה עוד יותר גרוע.

יהודה גולן: יצרן לא ירצה למכור, הוא לא ירצה לתת את הניירת כי להעסיק אדם שידפיס לו את הניירת זה לא דבר פשוט.

אורלי אלפלג: ישבתי בקיץ כמה חודשים בלונדון והסתכלתי על המערכת שלהם והאנגלים לא מעוניינים לסכן את הילדים שלהם יותר משלנו, כמו נוי וידצקי בת העשרה חודשים יש היום בארץ ארבעה ילדים שצריכים את האנלוג של המייפל סירופ, את אותה פורמולת חלב שהיא תחליף שלם לאוכל.

אורלי אלפלג: היא לא יכולה לאכול שום דבר אחר.

אורלי אלפלג: לא קצת ולא הרבה.

אורלי אלפלג: כל חייה.

אורלי אלפלג: היא יכולה לנסות פירות וירקות קצת, אבל היא מנועה מהעוגה של יום שישי ביום הולדת של הילדים בכיתה ומהגלידה שכולם יאכלו ומההמבורגר.

אורלי אלפלג: הילדה הזאת נכה מבחינה תזונתית באופן מלא.

אורלי אלפלג: אם אנחנו חוששים שמעבדות בחו"ל לא מהימנות עלינו, נשלח אדם שיסע ויבדוק ויחזור ויסגור אחד לאחד.

אורלי אלפלג: כי מה האלטרנטיבה, שמשרד הבריאות יקח על עצמו את הבדיקות פה וישלם את ה3,000- שקל על כל אצווה.

אורלי אלפלג: בניגוד לרמדיה שייבאו ארצה אלפי קופסאות בחודש, אנחנו לכל הארץ מייבאים היום מייפל סירופ אנלוג 60 קופסאות לחודש.

אורלי אלפלג: קחו מתוכם שבע, תגידו ליבואן לשלם 3,000 שקל עבור בדיקת כל אחת מהמרכיבים, לא צריך להיות איש עסקים גדול אפשר להיות רופא בשביל לדעת שזה לא ילך.

שאול יהלום: אם את מוכנה לחזור למשרד ולהתייעץ עם אנשי מקצוע ולהביא לנו פתרון תוך 48 שעות.

שאול יהלום: ההמלצה שלנו שאני מסתכן ואומר אותה היא, לעשות סטטוס קוו עד שתבוא המלצת פיינארו ולא להפוך את הדברים ולהקשות.

שאול יהלום: אנחנו אומרים את זה רק כהמלצה בלתי מקצועית ומסוייגת ולא במקום אנשי המקצוע ואיננו מתיימרים להחליף את אנשי המקצוע ואני מבקש תוך 48 שעות להביא לנו את התשובה.